Pungon—Namangan avtomobil yo‘li to‘rt polosaliga aylantiriladi

O‘zbekiston hukumati Namangan viloyatidagi Pungon—Namangan avtomobil yo‘lini qayta qurish bo‘yicha tender e’lon qildi. Bu haqda UzDaily xabar bermoqda.

 Foto © O‘zA
Moliya vazirligi qoshidagi Respublika yo‘l fondi ushbu avtomobil yo‘lining 75 kilometrlik qismini ikki polosalidan to‘rt polosali asfalt qoplamali yo‘lga aylantirishni o‘z ichiga olgan qayta qurilish bo‘yicha tender e’lon qildi.
Qurilish muddati — 18 oy. Tanlov shartiga ko‘ra, tender takliflari 2014-yil 20-yanvarga qadar qabul qilinadi.
Rekonstruksiya ishlari xarajatlari Osiyo taraqqiyot bankining umumiy qiymati 1,1 milliard dollar bo‘lgan ko‘p transhli moliyalashtirish dasturi hisobidan qoplanadi.